《送余泽还义兴》
宋代·胡寅

挟策漳滨两韶稚，君后南随州计吏。
相逢冠岁璧池头，顿觉词计使人惴。
谓宜云路恣腾踏，岂料霜蹄多蹶踬。
君才视我十倍加，蓄积那堪五经笋。
已穷孟轲不动处，得丧穷通归一致。
每怀会合未曾款，辄复鸿燕春秋异。
寸莛才欲撞舂容，不尽之音耳空记。
去年邂逅得所原，千里过我少停辔。
围炉烧栗忘放分，蹙雪访梅喜春至。
窥园细看百卉动，陟榭满挹千峰翠。
读君旧诗黄钟律，观君新德清庙器。
默求至善不近名，下视群愚非饰智。
常虞涉世伤坦率，见语躬行合谨细。
值君隐忧方食蓼，而我美疹如紾臂。
飞觞引满不复能，战饮吴门梦中事。
采菊聊同茗碗清，丸艾时归药婆利。
忠言赠公岂肉骨，益友贶予真補劓。
浮云聚散古则尔，人生出处孰无累。
闻道双珠已候门，便乘一叶同插翅。
朱楼婉娩托旅梦，江树霏微搅离思。
一区衡山勿负约，三绝麟经更涵粹。
得时而驾谅不免，有使且寄相思字。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。